recursal/SuperWikiNEXT-32B huggingface dataset:
**Sekolah Menengah Kebangsaan Zainab 2** atau nama ringkasnya SMK Zainab (2)*,* beroperasi pada 1 Disember 1993 yang berada di Jalan Merbau iaitu di tengah bandar Kota Bharu dengan keluasan 1.16 hektar. Peringkat awal seramai 218 pelajar perintis yang kesemuanya perempuan melalui sekolah saluran yang ditentukan oleh Jabatan Pendidikan Kelantan. Kini, Smk Zainab (2) yang telah mempunyai pelajar lelaki dan perempuan. Malah, pengwujudan kesinambungan pendidikan arus perdana ke peringkat pra universiti iaitu dengan membuka laluan kelas tingkatan 6 bagi pelajar di kawasan ini.

Pada 2009, Sekolah Menengah Kebangsaan Zainab (2) memiliki 500 pelajar lelaki dan 568 pelajar perempuan, menjadikan jumlah keseluruhan pelajar seramai 1068 orang. Ia mempunyai seramai 73 orang guru. 2009 Pada tahun 2022, bilangan pelajar agak berkurangan iaitu seramai 583 orang dan guru 67 orang. Ini kerana terdapat beberapa buah sekolah berdekatan di kawasan ini dan agihan sekolah saluran yang telah ditetapkan oleh PPD. Namun, SMK Zainab(2) masih lagi menjadi sekolah pilihan pelajar luar sekolah saluran. Sekolah saluran SMK Zainab(2) adalah SK.Merbau, SK.Tg.Indera Putra dan SK.Ismail Petra(1).

Sejarah
-------

Sejarah Perkhidmatan Pengetua..

1. Hjh.Azizah bt Hj.Yaacob (01.12.1993 - 30.05.2004)
2. Hjh.Wan Shamsiah bt Yahya (01.06.2004 - 31.04.2006)
3. Hjh.Normah bt Abd.Rahman (01.05.2006 - 29.05.2008)
4. Pn Norizam bt Mohd Zain (01.07.2008 - 31.07.2011)
5. Hjh.Faridah bt Mohamad (01.08.2011 - 30.04.2013)
6. Hjh.Wan Shamsiah bt Yahya (01.05.2013 - 31.12.2013)
7. Hj.Mohd Ezani b. Awang (04.05.2014 - 02.05.2016)
8. Hj.Asri b. Mamat (02.05.2016 - 10.10.2021)
9. Hjh.Rokiah bt Hj.Ahmad (24.10.2021 - )

Pencapaian
----------

Banyak pencapaian yang telah diperolehi oleh sekolah ini contohnya:

1. Anugerah Pusat sumber Sekolah peringkat Negeri Kelantan dan Kebangsaan.
2. Kemenangan dalam pertandingan Seni Visual peringkat Negeri dan Kebangsaan hingga 2022
3. Asean Ocenia Senior & Junior Bocce Championship 2022 dengan 12 pelajar memenangi dalam pelbagai kategori.

Alamat
------

Sekolah Menengah Kebangsaan Zainab (2)
Jalan Merbau
15300, Kota Bharu
Kelantan, Malaysia
Telefon = 6097486178

Lagu Sekolah
------------

```
         *Kami pelajar Zainab (2)*
         *Berjanji berusaha pada diri*
         *Segulung kejayaan impian sejati*
         *Gunung tinggi sanggup didaki*
         
         *Kami berteduh dinaunganmu*
         *Para pendidik disanjung tinggi*
         *Onak dan duri rela ditempuhi*
         *Melahir insan cemerlang selalu*
         
         *Gigih cekal amanah jujur*
         *Tingkat prestasi jati diri*
         *Disiplin cemerlang pendidikan gemilang*
         *Sekolah terbilang wawasan kami*
         *Mari berikrar teguh berjanji*
         *Pada keluarga nusa dan bangsa*
         *Kejayaan akan kuabadikan*
         *Bersama capai wawasan negara (2 kali)*
```

Pautan luar
-----------

*
**Sekolah Menengah Kebangsaan Kuala Ketil** atau nama ringkasnya *SMK Kuala Ketil*, merupakan sebuah Sekolah menengah kebangsaan yang terletak di Batu Pekaka.

Pada 2009, Sekolah Menengah Kebangsaan Kuala Ketil memiliki 651 pelajar lelaki dan 596 pelajar perempuan, menjadikan jumlah keseluruhan murid seramai 1247 orang. Ia mempunyai seramai 101 orang guru.2009

Sejarah
-------

SMK Kuala Ketil adalah sebuah sekolah gred A dan dikategorikan sekolah luar Bandar. Ditubuhkan pada 10 Januari 1965 dengan menumpang di bangunan Sekolah Rendah Batu Pekaka, Kuala Ketil. Ia dibina di atas tanah seluas 9.5 ekar di mana, sejarah asalnya tapak sekolah merupakan tapak landasan kapalterbang di zaman tentera Jepun dahulu. Penggal persekolahan pertamanya bermula pada 10 Januari 1965 dengan 297 orang pelajar dan 17 orang guru. SMK Kuala Ketil telah dirasmikan oleh YB Tun Hj. Abdul Razak b. Hussein, Timbalan Perdana Menteri Malaysia merangkap Menteri Pelajaran pada ketika itu pada 26 Januari 1968.

Berasal daripada 2 blok bangungan 2 tingkat yang dibina pada tahun 1966,kini SMK Kuala Ketil yang terletak di Batu Pekaka Kuala Ketil telah mempunyai 9 blok bangunan bilik darjah, 6 makmal sains, 2 makmal pendidikan seni, 1 bangunan makmal komputer, Pusat Akses Sekolah dan 2 makmal ERT. Bilangan pelajar di sekolah ini telah mencecah 1248 orang berserta 109 orang guru dan 10 staf sokongan. Sesi persekolahan hanyalah pada waktu pagi.

Pencapaian
----------

Sekolah ini telah berjaya memenangi pertandingan bola tampar 6-3 melawan sekolah kebangsaan kuala merah

Alamat
------

Sekolah Menengah Kebangsaan Kuala Ketil
Batu Pekaka
09300, Kuala Ketil
Kedah, Malaysia
Telefon = 6044434251
Fax = 6044430589

Pautan luar
-----------

*
***Momok 3*** ialah sebuah telefilem Malaysia 2003 arahan Rosli Rahman Adam terbitan NLE Services Sdn Bhd yang bergenre seram. Ia dibintangi oleh Amyza Adnan, Zuraini Kassim, Kazar Saisi, Aznah hamid dan Rusdi Ramli sebagai watak utama bagi setiap cerita pendek dan ramai lagi pelakon tempatan. Telefilem ini terbahagi kepada 3 buah cerita pendek iaitu Dendam Maisarah, Penunggu Pusaka dan Roh Jelmaan.

Sinopsis
--------

*Momok 3* merupakan sebuah telefilem yang mengumpulkan tiga buah kisah seram berbeza. Kisah pertama berjudul Dendam Maisarah yang menceritakan watak Maisarah (Amyza Adnan) menuntut bela atas kematian rakan-rakannya setelah dirogol dan dibunuh oleh Meli (Zuraini Kasim). Kisah kedua pula bertajuk Penunggu Pusaka yang mengisahkan sebuah keluarga yang tinggal disebuah rumah pusaka mula diganggu hantu. Misah (Aznah Hamid) seringkali ternampak lembaga tersebut mengadu pada suaminya Zahid (Kazar Saisi) namun tidak diendahkannya. Kisah ketiga pula bertajuk Roh Jelmaan yang menceritakan kepulangan Danial Rusdi Ramli ke kampung untuk bertemu Tok Akob (Din Uda Omar) dan Nek Manja (Kismah Johar) namun tidak menyedari bahawa mereka telah lama meninggal dunia dalam kebakaran dimana Bachok (Rosli Rahman Adam) adalah dalangnya.

Pelakon
-------

### Pelakon utama

* Amyza Adnan sebagai Maisarah
* Zuraini Kassim sebagai Meli
* Kazar Saisi sebagai Zahid
* Aznah Hamid sebagai Misah
* Rusdi Ramli sebagai Danial

### Pelakon Pembantu

* Noorkhiriah sebagai Ju
* Hanis Kamal Bakar sebagai Hanis
* Halil Rahman sebagai Ujang
* Rosli Rahman Adam sebagai Bachok
* Kismah Johar sebagai Nek Manja
* Din Uda Omar sebagai Tok Akob
* Nurul Akma Afida sebagai Wani
* Zain Yahya sebagai Pak Mat
* Sheikh Mohd Rafi sebagai Bobok

Keluaran
--------

*Momok 3* diterbitkan oleh Azizul Rahim Saedin dan Roslan Mohd Salleh menerusi NLE Services Sdn. Bhd. Telefilem ini diedarkan dalam bentuk VCD oleh PMP Entertainment (M) Sdn. Bhd.
**Sekolah Menengah Holy Trinity** (bahasa Inggeris: *Holy Trinity Secondary School*code: en is deprecated ; singkatannya **SMHT**) atau nama ringkasnya *SM Holy Trinity*, merupakan sebuah sekolah menengah yang terletak di Tawau, Sabah.

Sekolah ini juga terletak berdekatan dengan dua sekolah iaitu, Sekolah Kebangsaan Holy Trinity dan Sekolah Menengah Konven St. Ursula di Jalan Melati.

Nama sekolah ini diambil sempena nama Gereja Katolik yang berdekatan iaitu Holy Trinity Catholic Church. Menurut kepercayaan penganut Agama Krisitian, *Holy Trinity* atau *Suci Tritunggal* membawa maksud *"Tiga Peribadi, Satu Tuhan".*
Sekolah ini, bersama SM Konven St. Ursula, terletak di bawah naungan Keuskupan Sandakan.

Sekolah ini secara rasminya telah ditubuhkan sekitar tahun 1957 selepas sekolah rendahnya mengalami peningkat jumlah pelajar yang mendadak.

Pada tahun 2009, Sekolah Menengah Holy Trinity memiliki 521 pelajar lelaki dan 280 pelajar perempuan, menjadikan jumlah keseluruhan murid seramai 801 orang. Ia mempunyai seramai 49 orang guru.

Walaupun sekolah ini berasaskan Sekolah Mubaligh Kristian, namun separuh daripada jumlah pelajarnya adalah beragama Islam.

Sejarah Sekolah
---------------

### Penubuhan Sekolah Rendah

Pada tahun 1922, masyarakat setempat di bawah seliaan Mill Hill Fathers yang berpusat di Sandakan telah menubuhkan sebuah sekolah rendah. Pengasas sekolah itu ialah Rev. Father A. Sotter dari St. Joseph’s Foreign Missionary Mill Hill Society.

Setelah mengalami peningkatan jumlah pelajar, Guru Besar sekolah tersebut iaitu Rev. Fr. Bekama, telah membina lapan blok bilik darjah pada tahun 1957. Enam daripada lapan bilik darjah tersebut adalah untuk pendidikan di sekolah menengah.

Pencapaian
----------

Alamat
------

Sekolah Menengah Holy Trinity (M)
Peti Surat 60918
91019, Tawau
Sabah, Malaysia
Telefon = 6089772609
Fax = 6089751228

Pautan luar
-----------

* S.M. Holy Trinity di etawau.com
**Din Search** atau nama sebenarnya **Nordin bin Mohd Taib** (lahir 21 Julai 1963) merupakan seorang penerbit album dan pemain gitar irama kumpulan rock lagenda Search. Beliau yang mendapat jolokan *King Of Rhythm* mula menganggotai kumpulan tersebut pada tahun 1984 setelah beliau bertemu dengan rakan sekelasnya, Yazit Ahmad yang juga pemain dram Search di kelab Red Rooster, Kuala Lumpur. Beliau juga merupakan abang kepada Hamzah bin Mohd Taib atau Kid, pemain gitar utama Search selepas Hillary Ang yang juga pernah menganggotai kumpulan Gersang pada tahun 1986.

Latar Belakang
--------------

Din dilahirkan dalam keluarga seni di mana beliau merupakan anak kepada komposer Allahyarham Taib Othman & juga anak saudara kepada Allahyarham Rahim Othman. Selain Kid, beliau juga mempunyai 2 orang adik yang turut mencipta nama dalam industri muzik tempatan iaitu Musa atau Lomaq, pemain bass Kumpulan Kris yang juga bekas anggota Kumpulan Mega dan Tambi yang merupakan pemain dram kumpulan Dejavu.

Biarpun Din lebih dikenali sebagai pemain gitar irama Search, terdapat beberapa lagu Search yang meletakkan Din sebagai pemain gitar utama, antaranya *Gelora Cintaku*, *Mencari (instrumental)* dan *Seroja*.
**Misi** ialah sebuah pelantar perkhidmatan penghantaran dan pemesanan makanan dalam talian berkonsepkan sosial yang beroperasi di Malaysia sejak akhir 2021. Makanan yang dipesan dihantar oleh penghantar menggunakan motorsikal atau kereta. Ia dimiliki oleh syarikat Bangsa Bertauhid Sdn Bhd.

Sejarah
-------

Bangsa Bertauhid Sdn Bhd, sebuah syarikat yang dimiliki oleh Nur Ahmad Faiz Mohd Azmi telah mengendalikan sebuah pelantar meraih dana awam, Misi Rakyat ketika kemuncak penularan wabak COVID-19 di Malaysia. Kemudian, Misi Rakyat turut memulakan aplikasi penghantaran makanan pada akhir 2021.

Penubuhan aplikasi ini adalah bagi membantu para penghantar yang selama ini berdepan dengan masalah kadar upah rendah ditetapkan syarikat induk. Pemilik aplikasi ini tidak mengambil untung, bagi membolehkan pihak peniaga boleh mengekalkan harga dan keuntungan makanan mereka, sementara pihak penghantar dapat menikmati keuntungan sepenuhnya daripada penghantaran yang mereka lakukan.

Rujukan
-------

1. ↑  "Alternatif selain Grab Food - Jom baca". *rilekbrother.com* (dalam bahasa Inggeris). 2024-01-17. Dicapai pada 2024-03-06.
2. ↑  Tahir, Sudirman Mohd (2022-11-27). "'Sistem ini telus, tidak ada ruang kehilangan satu sen pun'". *Harian Metro* (dalam bahasa Inggeris). Dicapai pada 2024-03-06.
3. 1 2  "JPDP siasat syarikat Bangsa Bertauhid atas 'ketirisan data'". *Malaysiakini*. 2023-07-14. Dicapai pada 2024-03-06.
4. ↑  SYAZIE, KIM (2022-08-20). "Berlegar di media sosial kelibat syarikat penghantar makanan yang baru, rider dah mula tinggalkan Grab ke?". *Malaysia Dateline* (dalam bahasa Inggeris). Dicapai pada 2024-03-06.
"Eng Ming Ching" dilencongkan di sini.
Nama ini merupakan nama orang dalam bahasa Cina; nama keluarganya ialah *Eng*.
**Suriani Abdullah** atau **Eng Ming Ching** (23 Januari 1925 – 20 Mac 2013) merupakan seorang wanita komunis yang berpengaruh di Tanah Melayu semasa zaman darurat. Beliau merupakan seorang pejuang wanita yang unggul dan bercita-cita tinggi untuk menegakkan keadilan masyarakat dan kemerdekaan negara.

Biografi
--------

Suriani Abdullah dilahirkan pada 23 Januari 1925 di Sitiawan, Perak dengan nama Eng Ming Ching. Pada usia 5 tahun, beliau memulakan pelajarannnya di sebuah sekolah dasar Sitiwan sebelum meneruskan pelajarannya ke Sekolah Tinggi Nan Hwa bersama setiausaha agung PKM, Chin Peng. Beliau kemudian melanjutkan pelajarannya di Sekolah Perempuan Methodist, Ipoh dan mengambil kursus perguruan. 

Keluarga Suriani Abdullah amat mementingkan pendidikan. Beliau merupakan seorang pelajar yang cemerlang dan arif dalam bidang kokurikulum serta pelajaran sepanjang persekolahannya.

Beliau telah berkahwin dengan Abdullah C.D dalam bulan Februari 1955.

Penglibatan dalam Parti Komunis Malaya
--------------------------------------

Propaganda komunis mula tersebar di Sekolah Menengah Nan Hwa pada tahun 1937. Gerakan komunis menentang pendudukan Jepun mendapat sambutan yang hangat dan progresif daripada pelajar-pelajar di situ. Suriani Abdullah mula melibatkan diri dalam komunis menerusi propaganda yang tersebar dan Persatuan Pelajar Membantu Tiongkok Melawan Jepun.

Beliau menyertai pergerakan bawah tanah PKM pada tahun 1940 ketika berumur 16 tahun. Dalam kalangan PKM, beliau dikenali sebagai 'wanita besi'. Beliau merupakan penyusun golongan pekerja wanita di Lembah Kinta sebelum menyertai kumpulan gerila anti-fasis Tentera Anti-Jepun Penduduk Tanah Melayu (MPAJA). Pada 1975, beliau menjadi anggota yang terpilih jawatankuasa pusat PKM.

Suriani merupakan seorang wanita yang berpengaruh dalam Rejimen ke-10.

Meninggal dunia
---------------

Beliau meninggal dunia di kediamannya di Narathiwat, Thailand pada 20 Mac 2013 pukul kira-kira 6 pagi ketika berumur 89 tahun. Beliau mempunyai seorang anak perempuan yang bernama Karisma dengan suaminya.

Lihat juga
----------

* Darurat Tanah Melayu
* Parti Komunis Malaya

Rujukan
-------

1. ↑  Abdullah CD(2005), *Memoir Abdullah CD: Zaman Pergerakan Sehingga 1948*, SIRD
2. 1 2  Loone, Susan (21 Mac 2013). "Bekas pemimpin PKM Suriani Abdullah meninggal dunia". *Malaysiakini*. Diarkibkan daripada yang asal pada 2017-11-23. Dicapai pada 23 November 2017. Unknown parameter `|dead-url=` ignored (bantuan); Unknown parameter `|subscription=` ignored (bantuan)

### Buku

* Suriani Abdullah (2006), "Setengah Abad Dalam Perjuangan Memori Suriani Abdullah", Strategic Information Research Development

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat Identities
	+ 1

 |
| Perpustakaan negara | 
* Jerman
* Amerika Syarikat

 |
| Lain-lain | 
* Aplikasi Berfaset Terminologi Subjek

 |
**Hammam Alloh** (Arab: همام اللوحcode: ar is deprecated ; s. 1987 – 12 November 2023) ialah seorang pakar nefrologi Palestin di Hospital Al-Shifa di Genting Gaza.

Biografi
--------

Hammam Alloh menjalani pendidikan sekolah menengah di Gaza sebelum meninggalkan Gaza untuk belajar perubatan dan layak sebagai pakar nefrologi. Beliau kembali ke Gaza selepas 14 tahun. Sekembalinya, beliau adalah satu-satunya pakar nefrologi di Gaza.

Selepas serangan udara Israel di Gaza bermula pada Oktober 2023, Hammam memberikan beberapa wawancara kepada media Barat tentang situasi perubatan di Gaza. Pada 26 Oktober, beliau memberikan wawancara lanjutan kepada Maya Rosen dari *Jewish Currents*:

> This is not the medicine I thought I would be practicing. I always wanted to progress in my field—to learn more, to teach more. In Gaza, I haven’t been able to do that. I hope to raise my kids to be ambitious—not to think about war, missiles, rockets. Every day, I see a fear in their eyes that I can’t do much about. It’s very painful. If you have kids, you know how horrible it is not to be able to comfort them, to ensure they are alright, to make them hope for anything beyond living one more day. We want to live freely like other people—to grow scientifically and economically, to walk in the street without fearing bombardments, to make plans. We want to be able to learn, think, grow, travel, dream—to feel like we are really human. Not to think only about meeting our basic needs. This is what life has always been about for us, and now—I want the world to know—we are being eradicated en masse. This is not what life should look like.
> 
> 

Pada 31 Oktober, Hammam telah mengadakan wawancara dengan *Democracy Now!* tentang keadaan di Hospital al-Shifa dan keputusannya untuk terus bekerja di sana.

### Kematian dan reaksi

Hammam meninggal pada 12 November 2023, pada usia 36 tahun. Beliau berada di rumah isterinya apabila serangan udara Israel membunuhnya, bapa, bapa mertua, dan abang iparnya. Beliau meninggalkan seorang isteri dan dua anak berusia 4 dan 5 tahun.

Holly Cairns, pemimpin Demokrat Sosial di Ireland, memetik wawancara terakhir Hammam dalam perbahasan parlimen Ireland.

Rujukan
-------

1. 1 2  Rosen, Maya (October 30, 2023). ""We Have Lost the Ability to Provide True Care"". Dicapai pada November 16, 2023.
2. ↑  "'You think I went to medical school so I think only about my life?': Nephrologist and his family killed in Israeli airstrikes". *New Indian Express*. Dicapai pada November 16, 2023.
3. 1 2  Hosford, Paul (15 November 2023). "Emotions run high as TDs discuss expulsion of Israeli ambassador". *Irish Examiner*. Dicapai pada November 16, 2023.
4. ↑  ""We're Being Exterminated": Hear One of Dr. Hammam Alloh's Last Interviews from Gaza Before His Death". *Democravy Now!*. November 13, 2023. Dicapai pada November 16, 2023.
5. ↑  Shana, Fathimathu (November 14, 2023). ""Death Is coming To So Many People In Gaza," Said Dr Hammam Alloh In His Last Interview Before He Was Killed". *Timeline Daily*. Dicapai pada November 16, 2023.

Templat:2023 Israel–Hamas war
**Kementerian Kebudayaan Palestin** ialah sebuah agensi kerajaan yang bertanggungjawab menggalakkan dan menyokong kegiatan dan daya usaha kebudayaan di Palestin. Ia ditubuhkan pada 1994 susulan pemeteraian Perjanjian Oslo, yang mengiktiraf Pihak Berkuasa Palestin sebagai badan memerintah di wilayah yang diduduki. Menteri semasa ialah Atef Abu Saif.

Kementerian ini bertanggungjawab kepada pembangunan dan pelaksanaan dasar kebudayaan, pemeliaharaan warisan dan tradisi Palestin, dan penggalakan kesenian dan kebudayaan Palestin secara tempatan dan antarabangsa. Ia juga menyokong pembangunan prasarana kebudayaan, termasuk pembinaan muzium, pusat kebudayaan dan dewan teater.

Tugas kementerian termasuklah mengurus acara, festival dan pameran kebudayaan, selain menyediakan sokongan kewangan kepada seniman dan institusi kebudayaan. Ia juga menggalakkan pertukaran dan dialog kebudayaan dengan negara-negara dan kebudayaan lain.

Lihat juga
----------

* Budaya Palestin
* Pusat Kebudayaan Rashad Shawa

Rujukan
-------

1. ↑  "State of Palestine - Council of Ministers".
2. ↑  "CoR - Palestine Culture".
3. ↑  "UNESCO Ramallah Office and the Palestinian Ministry of Tourism and Antiquities celebrate the inscription of two Palestinian World Heritage sites".

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat (melalui VIAF)

 |
| Perpustakaan negara | 
* Israel
* Amerika Syarikat

 |
**Stadium Hussein Bin Ali** ialah sebuah stadium bola sepak persatuan di Hebron, Tebing Barat.

Piala Palestin
--------------

Perlawanan akhir Piala Palestin tahun 2015 antara Ahli Al-Khaleel dan Ittihad Shujaiyah berlangsung di stadium ini. Perlawanan akhir ini merupakan perlawanan akhir pertama yang dipertandingkan oleh pasukan teratas dari Liga Perdana Tebing Barat dan Liga Semenanjung Gaza dalam tempoh 15 tahun. Campur tangan FIFA, UEFA dan AFC diperlukan untuk mendapatkan kebenaran daripada pihak berkuasa Israel untuk pemain menyeberang dari Semenanjung Gaza ke Tebing Barat.  Perlawanan itu dihadiri oleh Presiden Persatuan Bola Sepak Palestin Jibril Rajoub, MK Ahmad Tibi dan datuk bandar Bethlehem dan Hebron. Perlawanan ini oleh Bank Palestin. 

Stadium itu sekali lagi menjadi venue untuk final Piala Palestin tahun 2016, yang dimenangi 2-1 secara agregat oleh Ahli Al-Khaleel menentang Shabab Khan Yunis .

Liga Perdana Tebing Barat
-------------------------

Stadium ini menempatkan kelab Ahli Al-Khaleel, Shabab Al-Khalil SC dan Shabab Alsamu dalam Liga Perdana Tebing Barat.

1. ↑  Mendel, Yoni. "PHOTOS: Gaza and Hebron go head-to-head in Palestine's soccer championship". Dicapai pada 26 June 2017.
2. ↑  "Ahli Al-Khaleel lift Palestine Cup in dramatic fashion". *Football Palestine*. 16 August 2015. Dicapai pada 26 June 2017.
3. ↑  "Bank of Palestine, the primary sponsor of the final game in Palestine Cup, congratulates Ahli Club for winning the Cup". *Bank of Palestine*. Dicapai pada 26 June 2017.
4. ↑  Levy, Uri (2 August 2016). "Hebron's Ahli defeat Khan Younis to win Palestine Cup". *The New Arab*. Dicapai pada 26 June 2017.
***Kasyaf Elena*** ialah siri drama malaysia tahun 2023 arahan Amor Rizan yang bergenre romantik komedi. Drama ini dibintangi oleh pelakon terkenal seperti Sweet Qismina dan Fendy Bakry. Drama ini juga turut dibintangi oleh pelakon-pelakon baharu seperti Eleen Arisha dan *Erynn Abdullah*. Drama ini turut diterbitkan oleh penerbit terkenal iaitu David Teo. Drama ini ditayangkan di Awesome TV bermula 5 Jun Setiap Isnin-Rabu jam 10.30 malam. 

Mengisahkan tentang Elena yang terbangun dari Koma setelah kemalangan. Setelah itu dia menyedari yang dirinya mempunyai deria keenam iaitu dia boleh melihat roh orang yang sudah meninggal dunia.

Pelakon
-------

* Sweet Qismina sebagai **Elena**
* Fendy Bakry sebagai **Naim/Encik Naim**
* *Ady Mohammad* sebagai **Furhad**
* Eleen Arisha sebagai **Miss AA**
* *Erynn Abdullah* sebagai **Lisa**
* Datin Nor Aliah sebagai **Puan Khadijah**
* *Atira Karma* sebagai **Atikah**
* *Adam Muqriz (pelakon undangan)* sebagai **Adam**
* *Sarah Monika (pelakon undangan)* sebagai **Kum Kum (Zati)**

Sinopsis
--------

### Bermulanya Kisah Ini

Di episod 1 menunjukkan yang sebelum **Elena**(Sweet Qismina) melihat fenomena gerhana matahari yang sedang terjadi. Dia khusyuk melihat fenomena itu sehingga dia tidak menyedari yang ada sebuah kereta yang (pemandunya juga melihat gerhana matahari) datang ke arah **Elena** lalu melanggarnya.

Akibat Kemalangan itu **Elena** koma selama 6 bulan. Selepas dia terbangun dia keluar daru wad lalu melihat ibunya (Datin Nor Aliah) yang sedang menunggunya untuk bangun di hospital. Elena memberitahu ibunya yang dia sedar dari koma lalu ibunya langsung memberitahu doktor. Selepas itu **Elena** pergi ke tandas dan dia ternampak ada seorang nenek yang hanya melihat ke arah dinding. Dia ingat nenek itu mahu berjumpa doktor lalu **Elena** menanya nenek itu adakah dia ingin berjumpa doktor.

Nenek itu pun menoleh ke arahnya. Dia ternampak ada asap-asap hitam di sekitar nenek itu lalu dia menyedari yang nenek itu adalah roh dan nenek itu sudah meninggal dunia.

### Apabila dia mula menyesuaikan diri dengan persekitaran

(Bakal Disunting Semula)

Rujukan
-------

1. ↑  Drama Kasyaf Elena mcentralmy. Dicapai pada 24 Jun 2023.
***Serapah Darah Bulan Madu*** merupakan sebuah drama bertemakan alam ghaib dan mistik yang telah diarahkan oleh pengarah C. Kumaresan dibawah syarikat Skop Productions Sdn. Bhd. yang disiarkan sebanyak 13 episod bermula 4 Julai 2011 pada setiap hari Isnin di saluran Astro Prima. Dibintangi oleh Salina Saibi, Razali Hussain, Sabree Fadzil, A. Galak, Huda Ali, Bella Dally, Kuswadinata, Mahyon Ismail dan ramai lagi.

Sinopsis
--------

Drama ini mengisahkan tentang Adura yang amat menyayangi suaminya, Johan. Namun, sayangnya sifat baran dan kaki perempuan Johan memporak-porandakan situasi rumahtangga mereka berdua. Johan sering menyalahkan Adura yang tidak boleh hamil atas segala kelakuan curangnya itu.

Adura yang terpengaruh dengan desakan temannya Mona, mula berjumpa dengan bomoh untuk menundukkan Johan dengan cara yang sulit. Tok Kelana yang terkenal dalam ilmu hitamnya ternyata mula tertarik dengan kecantikan Adura dan ingin mengambil kesempatan, lantas Adura membatalkan niatnya untuk terus berurusan dengan bomoh itu.

Johan pula mula mengenali Soraya seorang gadis jelita yang ditemui secara tiba-tiba sewaktu pulang dari kelab malam. Perkenalan mereka semakin intim sehinggakan kejadian itu mula menyinggung perasaan Adura. Tanpa Johan sedari, Soraya bukanlah manusia biasa melainkan makhluk halus yang berasal dari alam bunian. Keadaan lebih bertambah buruk apabila rakan baik Adura, iaitu Mona yang turut menyimpan perasaan terhadap Johan mulai bersubahat dengan Tok Kelana untuk meruntuhkan rumahtangga Adura dan Johan.

Pelakon
-------

* Salina Saibi sebagai Adura
* Razali Hussain sebagai Johan
* Huda Ali sebagai Soraya
* Bella Dally sebagai Mona
* Sabree Fadzil sebagai Mustaza
* A. Galak sebagai Tok Kelana
* Kuswadinata sebagai Pak Putih
* Mahyon Ismail sebagai Mak Putih
* Riz Amin sebagai Azlan
* Aris Yamin sebagai Jamil
* Mariani Ismail sebagai Nyai Kinah
* Anna Halim sebagai Jannah
* Zack Taipan sebagai Ustaz Ayob
* Z. Zamri sebagai Zailan
* Roy Mardada sebagai Razak
* C/INP Saiful Anuar Razali sebagai Inspektor Saiful

Trivia
------

Ini merupakan drama lakonan yang terakhir seniwati Mahyon Ismail sebelum beliau menghembuskan nafas terakhir pada 21 Mei 2011 di Hospital Ampang Puteri, Kuala Lumpur akibat mengalami sesak nafas. Allahyarhamah meninggal pada usia 68 tahun. Jenazahnya juga selamat dikebumikan di Tanah Perkuburan Islam Taman Ibu Kota, Setapak, Kuala Lumpur.

Rujukan
-------
**Sekolah Menengah Kebangsaan Pengiran Omar** atau nama ringkasnya *SMK Pengiran Omar*, merupakan sebuah Sekolah menengah kebangsaan yang terletak di Peti Surat 29.

Pada 2009, Sekolah Menengah Kebangsaan Pengiran Omar memiliki 475 pelajar lelaki dan 526 pelajar perempuan, menjadikan jumlah keseluruhan murid seramai 1001 orang. Ia mempunyai seramai 81 orang guru.2009

Sejarah
-------

sekolah ini dahulunya adalah sekolah dibawah perintah British. Selepas Sabah merdeka, sekolah ini tukar namanya kepada Sekolah Menengah Sipitang. Selepas beberapa tahun kemudian, sekolah ini tukar namanya lagi kepada Sekolah Menengah Pengiran Omar(SMPO) untuk megingati Pengiran Omar bin Syaifuddin. Dan pada 1999, sekolah ini telah dianugerahkan sebagai sekolah bestari dan diberi gelaran Sekolah Menengah Kebangsaan Pengiran Omar(SMKPO). Di sekoloah ini juga telah membuat sejarah apabila mereka telah menghasilkan sebuah kad terima kasih kepada guru yang terpanjang di Malaysia.

Pengetua-pengetua sekolah dari dulu hingga sekarang
---------------------------------------------------

1. EN. CHANG SIEW BOK------------------(1967-1969)
2. EN. CHIN HOCK YIN-------------------(1970-1971)
3. EN. LIAW BENG TECK -----------------(1972)
4. EN. LEE TIEN SHIONG-----------------(1973)
5. EN. KAMAL D.E. QUADRA---------------(1974-1975)
6. EN. FREDERIK SUBAL ------------------(1976-1977)
7. EN. MD. YUSSUF SUDIN ---------------(1977-1978)
8. EN. OTHMAN MAHALI-------------------(1978-1980)
9. EN. ABDUL AZIZ AHMAD ---------------(1980-1981)
10. EN. ABDULLAH HJ. ISA --------------(1981-1988)
11. EN. AK ALI PG JUMAAT --------------(1989-1990)
12. TN. HAJI MOHD SHAFIE MATZAIN-------(1990-2004)
13. TN. HAJI MAHAMAD BIN HAJI ABDULLAH-(2005-2015)
14. EN. ZULKIFLE BIN HAJI KASSIM------(2015)
15. TN. HAJI KULA BIN HAJI MAMIT------------(2016)
16. TN. JAMALUDIN @ RAZIF BIN MATZIN @MADZIN--------------(2016 -2021)
17. EN. SUHAIMI BIN HAJI BASRI--------------(2021 - Januari 2024)
18. EN. JOSHUA TUAH--------------(2024 - kini)

Galeri Gambar Sekolah
---------------------

* Padang SMK Pengiran OmarPadang SMK Pengiran Omar
* Pemandangan dari SMK Pengiran OmarPemandangan dari SMK Pengiran Omar

Pencapaian
----------

Sekolah ini adalah antara sekolah yang dipilih untuk menambahkan rugby dalam kokurikulum dan mendapat tempat ketiga dalam kategori 16 tahun ke bawah dalam perlawanan antara daerah-daerah. Sekolah ini juga telah dipilih untuk menjalani 2 program kokurikulum iaitu "F1 in School" dan "Membuat robot". Program ini biasanya didapati sekolah bandar. Sekolah ini juga mempunyai kelab "rukun negara".

Alamat
------

Sekolah Menengah Kebangsaan Pengiran Omar
Peti Surat 29
89857, Sipitang
Sabah,  Malaysia
Telefon = 6087821439
Fax = 6087822315

Pautan luar
-----------

* Laman sekolah
* New Sabah Times *Plan for a residential rugby school in Sabah*
* Program Peperiksaan in Papar and Sipitang
* kelab rukun negara
* Berita Rugby
**Mohamad Asri bin Ibrahim** (3 Ogos 1969 – 13 Ogos 2009) merupakan seorang penyanyi Malaysia, terkenal sebagai penyanyi utama kumpulan nasyid Rabbani.

Penglibatan ketika bersama Rabbani
----------------------------------

Beliau bersama-sama ahli-ahli kumpulan Rabbani yang lain menghasilkan album pertama berjudul 'Rabbani' pada tahun 1997. Setelah mendapat penerimaan yang baik dari orang ramai dan meraih kejayaan demi kejayaan, Rabbani berjaya mengeluarkan lapan lagi buah album.

Lagu-lagu nasyid Rabbani menggabungkan unsur-unsur moden kotemporari untuk menarik minat pendengar tanpa mengira usia.

Antara anugerah yang diterima termasuklah Anugerah Industri Muzik (AIM) seperti Album Nasyid Terbaik 2001 (Iqrar - 1421), Vokal Berkumpulan Terbaik Dalam Album 2001 (Iqrar-1421), Album Terbaik 2001 (Iqrar-1421), Album Nasyid Terbaik 2002 (Intifada), Album Nasyid Terbaik 2003 (Qiblat) serta Album Nasyid Terbaik 2009 (Nostalgia Nada Murni) dan Lagu Nasyid Terbaik 2009 (Bila Nur Melimpah Di Hati).

Keluarga
--------

Isteri: Halizah Shahzan   
 Anak: 6 orang

Meninggal dunia
---------------

Ustaz Asri disahkan meninggal dunia kira-kira pada jam 11 pagi, 13 Ogos 2009 akibat serangan jantung di Pusat Perubatan Pantai, Kuala Lumpur. Beliau berusia 40 tahun. Beliau menghidap penyakit darah tinggi dan kencing manis.

Menurut saksi, beliau meninggal dunia selepas pengsan semasa memberi ucapan ketika sidang media program 'Syahadah' di Angkasapuri, Radio Televisyen Malaysia kira-kira pada pukul 10.30 pagi. Program ini merupakan tahun ke-5 Mohd Asri terlibat sama. Beliau terpilih sebagai penyeri majlis dan sebagai penyanyi untuk menyanyikan lagu tema program Syahadah.

Selepas pengsan, beliau dikejarkan ke Pusat Perubatan Pantai (PMC) di Bangsar untuk pemeriksaan. Jenazah disembahyangkan di Masjid Kampung Bukit Lancung, Shah Alam dan dikebumikan di Tanah Perkuburan Islam Majlis Bandaran Shah Alam di Seksyen 21, Shah Alam selepas Asar.

Rujukan
-------

1. ↑  Vokalis Rabbani Meninggal Dunia, Bernama

Pautan luar
-----------

* Laman rasmi Rabbani Diarkibkan 2014-12-30 di Wayback Machine
* Video Youtube - TV3: Mohamad Asri bin Ibrahim Rabbani Meninggal Dunia
**Seni bina pasca-moden** ialah gaya atau pergerakan yang muncul pada akhir 1950-an sebagai reaksi terhadap penjimatan, formaliti, dan kekurangan kepelbagaian seni bina moden, terutamanya dalam gaya antarabangsa yang dianjurkan oleh Philip Johnson dan Henry-Russell Hitchcock. Pergerakan itu diperkenalkan oleh arkitek dan perancang bandar Denise Scott Brown dan ahli teori seni bina Robert Venturi dalam buku 1972 mereka *Learning from Las Vegas.* Gaya ini berkembang dari tahun 1980-an hingga 1990-an, terutamanya dalam karya Scott Brown & Venturi, Philip Johnson, Charles Moore dan Michael Graves. Pada penghujung 1990-an, ia dibahagikan kepada pelbagai kecenderungan baharu, termasuk seni bina berteknologi tinggi, neo-futurisme, seni bina klasik baharu dan dekonstruktivisme.  Walau bagaimanapun, beberapa bangunan yang dibina selepas tempoh ini masih dianggap pasca-moden.

1. ↑  Hopkins 2014. sfn error: no target: CITEREFHopkins2014 (help)
2. ↑  Katherine McGrath (18 February 2020). "15 Playfully Bold Examples of Postmodern Architecture". *Architectural Digest*.
**Bebuas**, **beruas**, **buas-buas**, **bebuweh**, **ambong-ambong laut**, **pecah piring**, **singkil**, atau **limau pantai** atau nama saintifiknya *Premna Spp* terdapat dijual di pasar tani sebagai sayur ulam. Pokok bebuas ini mempunyai khasiat tersendiri kepada kesihatan. Air rebusan dan pucuk herba bebuas dipercayai oleh masyarakat Melayu bagi menyembuhkan masalah pening kepala. Pucuk mentahnya dicelur atau direbus dan dimakan bersama sambal belacan, budu, cencaluk, atau pencecah yang lain. Rasanya manis-manis pedas dan sedikit pahit serta rangup dan berbau.

Pokok herba merujuk kepada tumbuhan renek berbatang lembut. Pada kebiasaannya pokok herba mempunyai batang yang lembut dan berair. Pokok-pokok herba telah lama digunakan oleh orang-orang Melayu dan Cina sebagai bahan ubat atau penguat tenaga.

Ciri botani
-----------

Ia ialah pokok kecil boleh mencecah setinggi 7 m. Batang banyak cabang, dan mudah bertunas sekiranya dicantas. Daun tunggal, sederhana besar, susunan bertentangan, berbentuk bujur dengan hujung menirus, pangkal daun membulat, tepi daun bergerigi, permukaan berkilat, tangkai daun panjang, warna daun hijau kekuningan ketika muda dan bertukar hijau tua setelah matang dan berbau unik. Bunga majmuk, kecil berwarna putih, terdapat dalam jambak bunga yang keluar dari celah ketiak daun, berbau kuat. Buah kecil, bulat, bergugus, hijau ketika muda bertukar warna ungu kehitaman setelah masak, dan terdapat satu biji bulat di dalamnya.

Penanaman
---------

Ia sesuai hidup di tempat yang mendapat cahaya matahari penuh atau separa di bawah naungan.

Khasiat
-------

Mengandungi karbohidrat, air, serat, alkaloid, zat galian (mineral) termasuk kalium, kalsium, zink, zat besi, fosforus dan pelbagai vitamin termasuklah A, C dan E.[*perlu rujukan*]

Ia boleh dimakan untuk menambah selera makan, pengeluaran susu ibu, merawat badan berangin dan lemah tenaga batin. Ia dipercayai dapat meningkatkan sistem pertahanan badan dan mengelakkan pelbagai penyakit seperti H1N1. Kanak-kanak yang kecacingan boleh diberi makan pucuk ini untuk merawat penyakitnya.[*perlu rujukan*]

Rujukan
-------
| **Sekolah Menengah Kebangsaan Taman Yarl** |
| --- |
|
| 
Lencana SMK Taman Yarl |
| Alamat |  Malaysia Lorong Awan Cina, Taman Yarl, Kuala Lumpur |
| Telefon | '0379834552 |
| Faksimili | '0379812092 |
| Klasifikasi | Sekolah Menengah Kebangsaan, Sekolah Kerajaan |
| Moto | Berusaha, Berbakti, Berhemah Tinggi |
| Slogan | #Sederap Menuju Kejayaan |
| Kod Sekolah | WEA0219 |
| Pengetua | PN SHARIN HANUM BINTI AB RAHMAN |
| Penolong Kanan Akademik | [PUAN RAFIDAH BINTI KAMSAN] |
| Penolong Kanan Hal Ehwal Pelajar | [PN NOOR AZIZAH BINTI AHMAD MURAD] |
| Penolong Kanan Kokurikulum | [ |
| Penolong Kanan Pendidikan Khas | [EN AZMI BIN MISKAH] |
| Tahun dirasmikan | 1992 |

**Sekolah Menengah Kebangsaan Taman Yarl** merupakan sebuah Sekolah Menengah Kebangsaan yang terletak di Lorong Awan Cina, Taman Yarl, Kuala Lumpur.

Pada 2023, Sekolah Menengah Kebangsaan Taman Yarl memiliki 369 pelajar lelaki dan 329 pelajar perempuan, menjadikan jumlah keseluruhan murid seramai 698 orang. Ia mempunyai seramai 60 orang guru dan 14 orang anggota kumpulan pelaksana.2009

Sejarah
-------

SMK Taman Yarl menggambil nama dimana ianya berada iaitu di sebuah kawasan perumahan yang dinamakan Taman Yarl. Mengikut sejarah, Taman Yarl pada asalnya sebuah penempatan pekerja asing yang datang dari Sri Lanka pada era sebelum kemerdekaan. 'Yarl' diambil berdasarkan nama alat muzik tradisional Sri Lanka dan juga sebuah bandar di Sri Lanka.Kawasan ini akhirnya dibangunkan untuk dijadikan sebuah kawasan penempatan dan perniagaan. Dibina pada tahun 1992, sekolah ini mempunyai aliran perdana dan pendidikan khas. Sekolah ini beroperasi dalam satu sesi dan mempunyai 5 blok bangunan yang menempatkan bilik darjah, bilik-bilik khas, makmal sains, bengkel, pusat sumber, bilik komputer dan bilik mesyuarat.

Pencapaian
----------

1. RHB-Star Mighty Minds Upper Category 4th place national Level
2. Anugerah Lonjakan Inspirasi Tassawur Islam SPM 2022

Alamat
------

Sekolah Menengah Kebangsaan Taman Yarl
Lorong Awan Cina, Taman Yarl, Kuala Lumpur
Telefon = '0379834552
Fax = '0379812092

  

*
**Tenaga keupayaan graviti** atau **tenaga tarikan graviti** ialah tenaga keupayaan yang dimiliki oleh objek yang mempunyai berjisim dengan objek berjisim yang lain akibat tindakan graviti. Ia adalah tenaga keupayaan yang berkaitan dengan medan graviti, yang dibebaskan (ditukar kepada tenaga kinetik) apabila objek jatuh bebas ke arah satu sama lain. Tenaga keupayaan graviti meningkat apabila dua objek dipisahkan lebih jauh.

Perumusan
---------

Untuk dua titik zarah yang berinteraksi secara berpasangan, tenaga keupayaan graviti, {\displaystyle U}



U
=
−

G
M
m

R

,

{\displaystyle U=-{\frac {GMm}{R}},}

{\displaystyle U=-{\frac {GMm}{R}},}
di mana {\displaystyle M} dan {\displaystyle m} merupakan jisim bagi dua partikel tersebut, {\displaystyle R} ialah jarak antara mereka, dan {\displaystyle G} ialah pemalar graviti.

Di permukaan Bumi pula, medan graviti adalah dianggarkan lebih kurang malar, dan tenaga keupayaan graviti bagi objek berkurangan ialah



U
=
m
g
h

{\displaystyle U=mgh}

{\displaystyle U=mgh}
dimana {\displaystyle m} ialah jisim objek, {\textstyle g={GM\_{\oplus }}/{R\_{\oplus }^{2}}} ialah graviti Bumi, dan {\displaystyle h} ialah ketinggian bagi pusat jisim objek melebihi aras rujukan yang dipilih.

Rujukan
-------

1. 1 2  "Gravitational Potential Energy". *hyperphysics.phy-astr.gsu.edu*. Dicapai pada 10 January 2017.
**Sekolah Kebangsaan Bangkau-Bangkau** atau nama ringkasnya *SK Bangkau-Bangkau*, merupakan sebuah Sekolah kebangsaan yang terletak di Peti Surat 235, Pejabat Pendidikan Daerah Pitas.

Pada 2009, Sekolah Kebangsaan Bangkau-Bangkau memiliki 26 pelajar lelaki dan 23 pelajar perempuan, menjadikan jumlah keseluruhan murid seramai 49 orang. Ia mempunyai seramai 9 orang guru.2009

Pada tahun 2024 jumlah murid telah meningkat kepada 56 murid lelaki, manakala 32 murid perempuan menjadikan jumlah keseluruhan murid seramai 88 murid. Sekolah ini mempunyai seramai 12 orang guru.

Sejarah
-------

Sekolah Kebangsaan Bangkau Bangkau Pitas telah dibina pada tahun 1999 bertempat di Kampung Bangkau Bangkau Pitas dalam sebidang tanah berkeluasan 5 ekar yang didermakan oleh penduduk kampung tersebut iaitu En. Uging Bin Kuddieng, En. Shamsudin Bin Unui dan En. Awak Bin Kamsah. Terletak kira-kira 3.5 KM daripada PPD Pitas. Dibina dengan hanya satu blok bangunan yang dibahagikan kepada 1 ruang untuk bilik guru dan 3 ruang untuk bilik darjah. Di awal pembukaannya, sekolah ini beroperasi sebagai sekolah cawangan SK. Rosob Pitas disebabkan jumlah murid dan guru yang sedikit. Pada tahun 2000, sekolah ini telah mula beroperasi sendiri dengan jumlah murid berdaftar seramai 165 orang dan 6 orang guru. En. Abd Malek Bin Malanuh dilantik sebagai guru menjalankan tugas Guru Besar pada masa itu.

Pencapaian
----------

Alamat
------

Sekolah Kebangsaan Bangkau-Bangkau
Peti Surat 235,
89108, Kota Marudu
Sabah,  Malaysia
Telefon = TIADA
Fax = TIADA

Lihat juga
----------

* Pokok Bangkau-Bangkau

Pautan luar
-----------

* Sekolah Kebangsaan Bangkau-Bangkau
Dato' Seri Dr. Haji **Wan Salim bin Wan Mohd Noor** ialah seorang agamawan Islam di Malaysia. Beliau ialah Mufti Negeri Pulau Pinang sejak 2014.

Latar belakang
--------------

Wan Salim dilahirkan di Kampung Siputeh, Jitra, Kedah pada 21 Januari 1944. Beliau memulakan pembelajaran rasmi di Sekolah Melayu Siputeh, Madrasah Nahdhah Hasanah, Melele dan Maktab Mahmud. Kemudian beliau melanjutkan pengajian tinggi di Universiti al-Azhar dan memperoleh ijazah sarjana muda Usuluddin pada 1965. Beliau turut memperoleh diploma pendidikan dari Universiti Ain Syams pada 1971. Di peringkat lebih tinggi, beliau melanjutkan pengajian peringkat sarjana di Universiti al-Azhar dan memperoleh Sarjana Usuluddin dalam Dakwah dan Kebudayaan Islam pada 1973. Kemudian beliau memperoleh ijazah kedoktoran Ph.D dari Universiti Edinburgh di United Kingdom pada 1988.

Kerjaya
-------

Wan Salim telah memulakan kerjaya sebagai guru sambilan di Maktab Mahmud Alor Setar pada 1962–1964. Beliau juga pernah menjadi khatib dan imam di Dewan Malaysia, London. Sekembalinya dari Universiti al-Azhar, beliau menjadi pensyarah di Yayasan Pengajian Tinggi Islam Kelantan, Nilam Puri pada 1975–1980 sebelum menjadi pensyarah di Universiti Sains Malaysia (USM). Beliau berkhidmat di USM sehingga dilantik sebagai profesor madya dan bersara pada 2001. Beliau seterusnya berkhidmat sebagai pensyarah di Universiti Tun Hussein Onn Malaysia, Universiti Islam Antarabangsa Malaysia, serta Universiti Muhammadiyah Malang, Indonesia.

Dalam pada itu, beliau juga dilantik menjadi Ahli Jawatankuasa Fatwa Negeri Pulau Pinang dari 2004 dan dilantik sebagai Mufti Negeri Pulau Pinang pada 7 Jun 2014.

Anugerah dan pengiktirafan
--------------------------

* Pulau Pinang
	+ Darjah Setia Pangkuan Negeri (D.S.P.N.) - **Dato'** (2014)
	+ Darjah Gemilang Pangkuan Negeri (D.G.P.N.) - **Dato' Seri** (2018)

Rujukan
-------

1. 1 2  "Biodata Dato Seri Dr Haji Wan Salim Wan Mohd Noor". Dicapai pada 2024-03-07.
2. ↑  "Profil Jabatan Mufti Negeri Pulau Pinang". *Jabatan Mufti Negeri Pulau Pinang*. Dicapai pada 8 Mac 2024.
3. ↑  "P.Pinang Tidak Halang Tazkirah Antara Solat Tarawih - Semasa | mStar". *www.mstar.com.my* (dalam bahasa Inggeris). 2014-06-23. Dicapai pada 2024-03-08.
4. ↑  "Laman Web Rasmi Jabatan Mufti - Sekalung Tahniah kepada Dato' Seri Dr. Wan Salim bin Wan Mohd. Noor". *mufti.penang.gov.my*. Dicapai pada 2024-03-08.
**Матвейчук Кирилл Владимирович** komputer merupakan seseorang yang mempunyai kebolehan atau keupayaan dalam menulis sesuatu atur cara ataupun perisian. Seseorang yang melaksanakan tugas atau bekerja dalam mengatur cara juga dikenali sebagai penganalisis atur cara. Seseorang pengatur cara komputer boleh berbicara sekurang-kurangnya dalam satu bahasa pengaturcaraan untuk membolehkannya mengatur cara sesebuah atur cara atau perisian. Pengatur cara juga boleh dirujuk sebagai pembangun perisian, jurutera perisian, saintis komputer atau juruanalisis perisian. 

Namun tidak semua yang membina atur cara adalah seorang pengatur cara. Sesiapa pun boleh membina sebuah atur cara dengan menyalin kod daripada seorang pengatur cara sebenar tanpa mengetahui makna kod tersebut. Golongan seperti ini selalunya digelar *budak skrip*.

Antara bahasa atur cara yang sering digunakan adalah C, C++, Assembly, Java, C#, VB.NET, Ruby, PHP dan banyak lagi bergantung kepada tujuan perisian itu diciptakan. Bahasa atur cara juga dibahagikan kepada bahasa level tinggi dan juga bahasa level rendah. Bahasa level rendah sering digunakan untuk membangunkan perisian sistem komputer seperti Sistem Operasi Komputer. Manakala bahasa level tinggi sering digunakan untuk membangun applikasi sistem untuk kegunaan organisasi besar seperti sistem inventori, bank dan sebagainya.

Ada Loveless merupakan orang yang dianggap sebagai pengatur cara yang pertama dalam sejarah. Beliau adalah orang yang pertama menyatakan algoritma untuk dilaksanakan oleh komputer, enjin analisis Charles Babbage, dalam Oktober 1842.

Lihat juga
----------

* Pengaturcaraan
* Script kiddie
* Orientasi pengaturcaraan

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Jangan dikelirukan dengan Armada Simpanan Pasifik atau Skuadron Pasifik.

**Armada Pasifik Amerika Syarikat** atau **United States Pacific Fleet** (**USPACFLT**) ialah markas komponen peringkat kancah bagi Tentera Laut Amerika Syarikat, terletak di Lautan Pasifik. Ia menyediakan pasukan tentera laut kepada Markas Pemerintahan Indo-Pasifik. Markas armada bertempat di Pangkalan Bersama Pearl Harbor–Hickam, Hawaii, berserta fasiliti sekunder yang besar di Stesen Udara Tentera Laut North Island, California.

Asal-usul
---------

Armada Pasifik telah ditubuhkan pada tahun 1907 apabila Skuadron Asiatik dan Skuadron Pasifik digabungkan. Pada tahun 1910, kapal-kapal Skuadron Pertama telah disusun semula menjadi Armada Asiatik yang berasingan. Arahan Am 94 bertarikh 6 Disember 1922 menyusun Armada Amerika Syarikat, dengan Pasukan Tempur sebagai petugas Pasifik. Sehingga Mei 1940, Pasukan Tempur ditempatkan di Pesisir Barat Amerika Syarikat. Ibupejabat, kapal tempur, kapal pengangkut pesawat dan kruiser berat ditempatkan di San Pedro dekat dengan Limbungan Tentera Laut Long Beach. Kruiser ringan, kapal pembinasa dan kapal selam ditempatkan di San Diego.

Pada musim panas 1940, sebagai sebahagian daripada tindak balas AS terhadap perluasan Jepun, ia telah diarah mengambil posisi "terdepan" di Pearl Harbor, Hawaii. Pangkalan jangka panjang di Pearl Harbor ditentang hebat oleh panglima, Laksamana James O. Richardson, sehinggakan beliau sendiri membantah di Washington. Pertimbangan politik dianggap cukup penting hinggakan beliau digantikan oleh Laksamana Husband E. Kimmel, orang yang memerintah pada masa serangan Pearl Harbor. Armada Pasifik secara rasmi dicipta semula pada 1 Februari 1941, apabila Arahan Am 143 membahagikan Armada Amerika Syarikat kepada Armada Atlantik, Pasifik, dan Armada Asiatik yang berasingan.

1. ↑  "Leaders — U.S. Pacific Fleet". Cpf.navy.mil. Dicapai pada 2022-03-16.
2. ↑  "Fleet Master Chief James "Smitty "Tocorzic"". Dicapai pada 2021-07-28.
**Tarian Joget** , **Joget** , **Ronggeng** (Jawi: ‏تارين جوڬيت‎code: ms is deprecated ‎,جوڬيت‎,روڠڬيڠ‎) merupakan sejenis tarian Melayu tradisional yang lazim di Malaysia, terutamanya di negeri Melaka. Tarian ini biasa dipersembahkan ketika upacara Mandi Safar.

Tarian ini dipercayai berasal daripada tarian orang Kristang iaitu Branyo yang sendirinya daripada suatu tarian tradisi masyarakat Algarve di Portugal iaitu *corridinho*. Ketika itu Joget diiringi lagu-lagu khusus seperti "Jingkling Nona" tetapi sekarang banyak lagu-lagu dihasilkan seperti Joget Serampang Laut, Joget Rentak 106, Joget Johore Sport Club, Joget Pucuk Pisang dan lain-lain lagi. Tarian ini begitu terkenal sebagai acara bagi memeriahkan majlis-majlis perkahwinan dan keramaian.

Joget juga dikenali sebagai ronggeng yang mengambil nama daripada perkataan *"wrong gang"*kerana ditarikan secara berpasangan lelaki dan wanita.

Cara persembahan
----------------

Dalam tarian joget, gerak geri kaki lebih penting daripada gerakan tangan. Tempo tarian joget yang sederhana ialah langkah 2/4 dan langkah 3/8 untuk pergerakan yang pantas. Tarian Joget ditarikan dalam satu kumpulan pergaulan yang terdiri orang tua, muda, lelaki dan wanita secara berpasangan. Orang yang sedang menari dikatakan berjoget atau bertandak sementara pengiring tarian dikatakan pencak joget.

Dalam pesta-pesta keramaian, penari lelaki berjoget akan mengembing atau mempelawa (menjemput) penari wanita agar berjoget dengannya tetapi dalam persembahan joget di atas pentas terdapat 3 atau 4 pasangan penari joget dalam satu-satu persembahan.

Pakaian
-------

Pakaian penari lelaki ialah sepasang baju Melayu lengkap bersongkok dan bersamping sementara penari wanita berbaju kebaya labuh serta sanggul atau bunga di atas kepala. Warna-warna pakaian lelaki dan wanita biasanya seragam untuk menimbulkan keserasian dan kesenian tarian joget.

Rujukan
-------

1. ↑  Asian Folklore Studies, Volumes 45-46 Asian Folklore Institute; [sold by Cellar Book Shop, Detroit, Mich. 1986 -Folklore]
2. ↑
3. ↑

Pautan luar
-----------

* PERBADANAN PERPUSTAKAAN AWAM KEDAH
* WARISAN TARIAN MELAYU
* Joget 1Malaysia di Melaka
| Topik-topik Kerajaan |
| --- |
| Selat Melaka |
| Rom kuno |
| Prinsipat | Dominat |
| Empayar Melaka | Empayar Timur |
| Majistret biasa |
| * Promajistret
 | * Diktator
 |
| Majistret luar biasa |
| * Magister Equitum
* Tribun konsul
 | * Rom Kuno
* Nepostime
 |
| Jawatan, gelaran, dan gelaran kehormat |
|  | * Maharaja
 |
| **Politik dan undang-undang:** |
| * Senat Rom
* Cursus honorum
* Dewan-dewan undangan Rom
 | * Undang-undang Rom

sunting |

**Diktator** (bahasa Latin untuk "orang yang menetapkan arahan") ialah satu jawatan politik yang merupakan satu pembaharuan undang-undang Republik Rom. "Diktator" — dikenali secara rasmi sebagai *Magister Populi* ("Penguasa Rakyat"), *Praetor Maximus* ("Praetor Agung"), atau *Magister Peditum* ("Penguasa Infantri") — ialah majistret luar biasa (*magistratus extraordinarius*), serta majistret tertinggi dalam tertib taraf (*Praetor Maximus*). Beliau dibantu oleh 24 orang liktor.

Fungsi diktator adalah untuk melaksanakan tugas-tugas yang melewati kuasa mana-mana satu majistret biasa. Senat Rom meluluskan *senatus consultum* yang memberikan kuasa kepada konsul-konsul untuk mencalonkan seorang diktator yang merupakan kekecualian tunggal terhadap prinsip-prinsip **kekolejan** (pemegang berbilang untuk jawatan yang sama) dan **tanggungjawab** (bertanggungjawab di sisi undang-undang untuk kesemua tindakan semasa memegang jawatan) dalam undang-undang Rom. Hanya satu diktator boleh dilantik pada mana-mana satu masa atas apa-apa alasan, dan diktator tidak perlu bertanggungjawab di sisi undang-undang kepada tindakannya semasa memegang jawatan.

Lihat juga
----------

* Diktator